Fritz Moens grav, omgitt av Elden (forsvarer under gjenopptakelsessaken) og Tore Sandberg (privatetterforsker). 
**John Christian Elden** (født 2. juli 1967) er en norsk advokat med møterett for Høyesterett og politiker for Høyre. Både hans far John Elden og hans grandonkel O.C. Gundersen (tidligere Norges handels- og sjøfartsminister Oscar Christian Gundersen), var jurister.

Elden har vært forsvarer i en rekke profilerte straffesaker, og var blant annet engasjert i gjenopptakingen av Moen-saken der dobbeltdrapsdømte Fritz Moen etter over 20 år fikk opp saken sin på nytt på 2000-tallet (og ble frikjent). Saken ble kjent som et av Norges verste justismord.

Politikk
--------

Elden var i ungdoms- og studietiden blant annet formann i Ullern Unge Høyre i 1981, leder av Oslo gymnasiastutvalg, formann i Det Norske Studentersamfund i 1987 og leder av Studenttinget i Oslo i 1990. Han var medlem av Oslo bystyre for Høyre 1988–1991. Fra 2007 til 2010 var han medlem av Vestre Aker bydelsutvalg. I perioden 2011–2013 var han overformynder i Oslo kommune. Fra 2013 til 2017 var han Høyres sjette vararepresentant til Stortinget fra Oslo, og møtte to dager høsten 2015. Fra 2017 til 2021 var han Høyres åttende vararepresentant i Oslo.

Utdanning og yrke
-----------------

John Christian Elden avla juridisk embetseksamen ved Universitetet i Oslo i 1991. Han fikk advokatbevilling i 1993, og møterett for Høyesterett i 1999. Han var økonomisjef i Norges Gymnasiastsamband og Operasjon Dagsverk 1985–1987, stortingsjournalist for Høyre 1987–1988, konsulent i Studentsamskipnaden i Oslo i 1991, vitenskapelig assistent ved Universitetet i Oslo 1991–1992, og advokatfullmektig hos sin far (advokat John Elden) i 1991–1993.

John Christian Elden er partner i Advokatfirmaet Elden fra 1993, fast forsvarer i Oslo tingrett fra 2000, og fast forsvarer i Borgarting lagmannsrett fra 2000.

Han har også vært prosjektsekretær under Europarådet (FES) i Paris. Han deltok på US State Department IV Leadership Program i 2005. 

Elden vant kåringen om årets advokatprestasjon i 2014, en kåring arrangert av Finansavisen, for sitt arbeide med Røeggen-saken som ble vunnet mot DnB i Høyesteretts storkammer.

Elden ble i 2001 kåret til Norges fremste forsvarsadvokat av *Dagbladet*..

John Christian Elden har vært forsvarer i en rekke profilerte straffesaker. I tillegg til sitt engasjement i gjenopptakingen av den kjente Fritz Moen / Moen-saken på 2000-tallet, så har Elden bl.a. vært forsvarer for Erling Havnå i NOKAS-saken, for Eirik Jensen i Cappelen–Jensen-saken, og for Laila Bertheussen i Bertheussen-saken.

Elden har deltatt i to regjeringsoppnevnte utvalg for å drøfte bruken av politimetoder, og var med på å overlevere utvalgsrapporten *NOU 2009:15 Skjult informasjon – åpen kontroll — Metodekontrollutvalgets evaluering av lovgivningen om politiets bruk av skjulte tvangsmidler og behandling av informasjon i straffesaker*. Han var også medlem av et utvalg som ble nedsatt for å drøfte juryordningen i Norge; dette utvalgsarbeidet resulterte i rapporten *NOU 2011:13 Juryutvalget — Når sant skal skrives*.

Han foreleser blant annet ved Politihøgskolen, Kripos, Juristforbundet og universitetenes juridiske fakulteter. Elden er mest kjent som skrankeadvokat og er medlem av Den Norske Advokatforenings hovedstyre 2006–2010 samt lovutvalget for strafferett og straffeprosess fra 2004. Elden er fagansvarlig for strafferett og straffeprosess i Store norske leksikon samt Gyldendal Rettsdata og har fra 2007–2013 vært redaktør av Rettens Gang. Fra 2014 er han redaktør med ansvar for strafferett og straffeprosess hos Lovdata. Han er leder av kontrollkomiteen i forretningsbanken Bank2 ASA fra 2005. Han er fast juridisk rådgiver for Elitehockey og dommerutvalget i Norges Ishockeyforbund samt for Elevorganisasjonen i Norge. Elden er fast deltaker i programmet *Åsted Norge* på TV 2.

I forbindelse med masseskytingen i Oslo 2022 ble Elden oppnevnt som forsvarer for siktede Zaniar Matapour.

Annet
-----

John Christian Elden er frimurer og tårnseiler (styremedlem). Han er kommandør av Den Gyldne Gris, som er Det Norske Studentersamfunds parodi på ordensvesenet, og æresborger av staten Nebraska i USA.

Referanser
----------

1. ↑   stortinget.no, «Elden, John Christian (1967-)», besøkt 9. oktober 2020[Hentet fra Wikidata]
2. ↑   «John Christian Elden (H)», besøkt 9. oktober 2020[Hentet fra Wikidata]
3. ↑  «Engasjer deg!», artikkel i *Nettavisen* 14. mai 2008
4. ↑  Kjartan Brügger Bjånesøy: *Førsteforsvareren* - portrettintervju i Aftenposten/Lørdag 31. oktober 2020
5. ↑  Dagens næringsliv 2.10.2015.
6. ↑  «Elden, John Christian (1967-)». *Stortinget*. Besøkt 27. juni 2022.
7. ↑  «Ekstern presseomtale: John Christian Elden». Elden DA. Arkivert fra originalen 12. august 2014. Besøkt 10. august 2014.
8. ↑  «Norges 15 beste advokater». Dagbladet. 10. juli 2001. Besøkt 10. august 2014.
9. ↑  Drapssak med flyktning ble gjennombruddet for John Christian Elden. *Nettavisen*. Besøkt 25. oktober 2020.
10. ↑  «NOU 2009: 15». *Regjeringen.no* **(norsk)**. Justis- og politidepartementet. 26. juni 2009. Besøkt 16. august 2022.
11. ↑  «NOU 2011: 13». *Regjeringen.no* **(norsk)**. Justis- og politidepartementet. 17. juni 2011. Besøkt 16. august 2022.
12. ↑  «Straffeprosess». *Store norske leksikon*. Besøkt 24. november 2021. «FAGANSVARLIG John Christian Elden»
13. ↑  Malm, Mari Sand (26. januar 2016). «John Christian Elden om «Åsted Norge»: - Min oppgave er å være djevelens advokat». *dagbladet.no* **(norsk)**. Besøkt 24. november 2021.
14. ↑  Pedersen, Jørn Normann; Sørheim, Kristine (25. juni 2022). «Zaniar Matapour (42) er siktet for terror og drap». *Avisa Oslo*.
15. ↑  «De mest kjente frimurerne». Aftenposten. 18. november 2001. Arkivert fra originalen 4. august 2008. Besøkt 4. august 2008. «Advokatstanden er sterkt representert i Frimurerordenen. Totalt er det rundt 200 av dem i landets losjer. [...] , John Christian Elden,»
16. ↑  «Presensliste». *Hans Majest den Gyldne GRIS*. Besøkt 16. august 2022.
17. ↑  Elden, John Christian (13. juni 2013). «Om Desker, Datamaskiner og Djevelskap». *Nettavisen* **(norsk)**. Besøkt 24. november 2021. «Elden blir æresborger av delstaten Nebraska i 2005 - en delstat som ikke tror på overvåkning av borgerne. Her sammen med viseguvernøren etter seremonien»

Eksterne lenker
---------------

* (en) John Christian Elden – kategori av bilder, video eller lyd på Commons Rediger på Wikidata
* (en) John Christian Elden på Internet Movie Database Rediger på Wikidata
* (no) John Christian Elden hos Stortinget Rediger på Wikidata

* (no) John Christian Elden hos Norsk senter for forskningsdata politikerarkiv (nedlagt) Rediger på Wikidata
* (no) Advokatfirmaet Elden DA
* (no) Portrett av Elden i Etterlyst
* (no) Portrett av Elden i Dagbladet

|  |  |
| --- | --- |
| Oppslagsverk/autoritetsdata | Stortinget
 |